****

**A zseblopások megelőzése érdekében javasoljuk:**

******kép forrás: internet

Közeledik az év vége, mindenki készül az ünnepekre. Az üzletekben, az áruházakban, a piacokon, a karácsonyi vásárokban, a tömegközlekedési eszközökön jelentősen megnövekszik a forgalom, és ez egyben kiváló alkalmat teremt a tolvajok számára.

Jelentősen csökkenthető azonban az áldozattá válás kockázata a legalapvetőbb óvintézkedések betartásával.

* A pénzt, bankkártyát, mobiltelefont, személyes okiratokat olyan helyen tárolják, ahová a tolvaj nem tud észrevétlenül hozzáférni, például kabát belső zsebében, vagy kézitáska belső zárható részében!
* Kézitáskájukat tartsák mindig zárva, tömegben lehetőség szerint szorítsák a karjuk alá, érintetlenségét többször ellenőrizzék!
* Soha ne tegyenek pénztárcát, kézitáskát, autóstáskát a bevásárlókocsiba, a kosár vagy a bevásárló táska tetejére!
* Csak annyi pénzt vigyenek magukkal, amennyi feltétlenül szükséges!
* Még jobban figyeljenek vagyontárgyaikra, ha tömegben tartózkodnak, utaznak!
* Legyenek gyanakvóak, ha idegenek indokolatlanul a közelükbe lépnek, megérintik, elterelik figyelmüket!
* Vásárláskor, az áru válogatásakor soha ne tegyék le a pénztárcájukat vagy kézitáskájukat a pultra!
* Az áru próbálásakor se hagyják csomagjaikat, télikabátjukat őrizetlenül!
* Mindig csak annyi csomagot vigyenek magukkal, amennyire képesek odafigyelni!
* A PIN-kódot ne írják rá a bankkártyára és ne tárolják a kártyával együtt! Ha a kódot nem tudják megjegyezni, olyan helyre írják fel, ami a kártyával együtt nem tűnhet el! Amennyiben "megszabadították" a bankkártyájától, azonnal tiltassa le!

****kép forrás: internet

**Amennyiben bűncselekmény áldozatává vált azonnal hívja a 112-es központi segélyhívó számot!**

****kép forrás: internet